Uuden-Seelannin pelaajat juhlivat "poltettuaan" Pakistanin pelaajan 2009.
**Uuden-Seelannin krikettimaajoukkue** edustaa Uutta-Seelantia kriketin miesten maajoukkuekilpailuissa. Sitä hallinnoi *New Zealand Cricket*.

Test matchit
------------

Uudesta-Seelannista tuli viides viisipäiväisiä test match -maaotteluita pelaava joukkue vuonna 1930. Se on pelannut kesäkuuhun 2020 mennessä kaikkiaan 442 test match -ottelua, joista se on voittanut 101, hävinnyt 175 ja "tasapeliin", eli käytännössä kesken, on jäänyt 166 ottelua.

Uusi-Seelanti on voittanut kaikki loppuun pelatut kaksitoista test matchia Bangladeshia ja yksitoista Zimbabwea vastaan. Sillä on positiivinen ottelutilasto lisäksi Sri Lankaa (16 voittoa, yhdeksn tappiota) ja Länsi-Intian saaristoa (15–13) vastaan. Intiaa vastaan Uuden-Seelannin saldo on 12 voittoa, 21 tappiota, Pakistania vastaan 12–25, Australiaa vastaan 8–34, Englantia vastaan 11–48 ja Etelä-Afrikkaa vastaan 4–25.

MM-kilpailut ja muut yksipäiväiset maaottelut
---------------------------------------------

Uusi-Seelanti saavutti MM-kilpailuissa hopeaa 2015 hävittyään loppuottelussa Australialle ja 2019, jolloin Englanti oli loppuottelussa parempi. MM-kilpailujen välieräottelun se on hävinnyt Länsi-Intian saaristolle 1975, Englannille 1979, Pakistanille 1992 ja 1999 sekä Sri Lankalle 2007 ja 2011.

Uusi-Seelanti pelasi ensimmäisen yhden päivän maaottelunsa (eli pelimuodon, jossa kummallakin joukkueella on tavallisesti 50 syöttövuoroa, joissa jokaisessa kuusi syöttöä) 1973. Se on pelannut yksipäiväisiä maaotteluja kesäkuuhun 2020 mennessä kaikkiaan 772. Niistä se on voittanut 351, hävinnyt 374, tasajuoksuihin on päättynyt seitsemän ja ilman ratkaisua 40 ottelua. Uusi-Seelanti on voittanut kaikki ottelunsa huippumaiden (eli 12 test match -tason maan) ulkopuolisia joukkueita vastaan. Kärkijoukkueista sillä on positiivinen ottelusaldo Irlantia (4 voittoa, 0 tappiota), Afganistania (2–0), Zimbabwea (27 voittoa, yhdeksän tappiota), Bangladeshia (25–10), Englantia (43–41) ja Sri Lankaa (49–41) vastaan. Huonoin tilasto Uudella-Seelannilla on Australiaa vastaan: 39 voittoa, 92 tappiota.

Twenty20-maaottelut
-------------------

Uusi-Seelanti pelasi ensimmäisen Twenty20-pelimuodon (eli pelin, jossa kummallakin joukkueella on 20 syöttövuoroa) maaottelunsa vuonna 2005. Se on pelannut kesäkuuhun 2020 mennessä kaikkiaan 131 maaottelua. Ratkaisuun päättyneistä otteluista se on voittanut 61 ja hävinnyt 59. Se on voittanut kaikki ottelunsa Bangladeshia (seitsemän voittoa), Zimbabwea (kuusi) ja Irlantia (yksi voitto) sekä kärkimaiden ulkopuolisia joukkueita vastaan. Huonoin ottelutilasto Uudella-Seelannilla on Australiaa vastaan: yksi voitto ja seitsemän tappiota.

Uusi-Seelanti on hävinnyt ICC World Twenty20 -turnauksessa välieräottelun Pakistanille 2007 ja Englannille 2016.

Henkilökohtaisia tilastoja
--------------------------

Ross Taylor on lyönyt Uuden-Seelannin pelaajista eniten juoksuja sekä test matcheissa, 7 238, että yksipäiväisissä maaotteluissa, 8 574. Uuden-Seelannin pelaajista eniten vastustajia on test matcheissa "polttanut" Richard Hadlee, 431, ja yksipäiväisissä maaotteluissa Daniel Vettori, 297.

Lähteet
-------

1. ↑  New Zealand Cricket *blackcaps.co.nz*. Viitattu 1.1.2017. (englanniksi)
2. ↑  Test Matches *topendsports.com*. Viitattu 1.1.2017. (englanniksi)
3. ↑  Records / Test matches / Team records / Results summary *espncricinfo.com*. Viitattu 18.6.2020. (englanniksi)
4. ↑  SNew Zealand / Records / Test matches / Result summary *espncricinfo.com*. Viitattu 18.6.2020. (englanniksi)
5. ↑  ICC Cricket World Cup, Final: Australia v New Zealand at Melbourne, Mar 29, 2015 *espncricinfo.com*. Viitattu 1.1.2017. (englanniksi)
6. ↑  Englannin krikettimestarit tanssivat ja kyynelehtivät ilosta – "En löydä sanoja, upea tunne"  15.7.2019. Yle. Viitattu 15.7.2019.
7. ↑  Smyth, Rob, ym.: England win Cricket World Cup against New Zealand – as it happened *The Guardian*.  15.7.2019. Viitattu 15.7.2019. (englanniksi)
8. ↑  Prudential World Cup, 2nd SF: New Zealand v West Indies at The Oval, Jun 18, 1975 *espncricinfo.com*. Viitattu 1.1.2017. (englanniksi)
9. ↑  Prudential World Cup, 1st SF: England v New Zealand at Manchester, Jun 20, 1979 *espncricinfo.com*. Viitattu 1.1.2017. (englanniksi)
10. ↑  Benson & Hedges World Cup, 1st SF: New Zealand v Pakistan at Auckland, Mar 21, 1992 *espncricinfo.com*. Viitattu 1.1.2017. (englanniksi)
11. ↑  ICC World Cup, 1st SF: New Zealand v Pakistan at Manchester, Jun 16, 1999 *espncricinfo.com*. Viitattu 1.1.2017. (englanniksi)
12. ↑  ICC World Cup, 1st Semi-Final: New Zealand v Sri Lanka at Kingston, Apr 24, 2007 *espncricinfo.com*. Viitattu 1.1.2017. (englanniksi)
13. ↑  ICC Cricket World Cup, 1st Semi-Final: Sri Lanka v New Zealand at Colombo (RPS), Mar 29, 2011 *espncricinfo.com*. Viitattu 1.1.2017. (englanniksi)
14. ↑  Records / One-Day Internationals / Team records / Results summary *espncricinfo.com*. Viitattu 15.7.2019. (englanniksi)
15. ↑  Records / New Zealand / One-Day Internationals / Result summary *espncricinfo.com*. Viitattu 18.6.2020. (englanniksi)
16. ↑  Records / Twenty20 Internationals / Team records / Results summary *espncricinfo.com*. Viitattu 18.6.2020. (englanniksi)
17. ↑  Records / New Zealand / Twenty20 Internationals / Result summary *espncricinfo.com*. Viitattu 18.6.2020. (englanniksi)
18. ↑  ICC World Twenty20, 1st Semi Final: New Zealand v Pakistan at Cape Town, Sep 22, 2007 *espncricinfo.com*. Viitattu 1.1.2017. (englanniksi)
19. ↑  World T20, 1st Semi-Final: England v New Zealand at Delhi, Mar 30, 2016 *espncricinfo.com*. Viitattu 1.1.2017. (englanniksi)
20. ↑  Records / New Zealand / Test matches / Most runs *espncricinfo.com*. Viitattu 18.6.2020. (englanniksi)
21. ↑  Records / New Zealand / One-Day Internationals / Most runs *espncricinfo.com*. Viitattu 18.6.2020. (englanniksi)
22. ↑  Records / New Zealand / Test matches / Most wickets *espncricinfo.com*. Viitattu 18.6.2018. (englanniksi)
23. ↑  Records / New Zealand / One-Day Internationals / Most wickets *espncricinfo.com*. Viitattu 18.6.2018. (englanniksi)